Publication: Magyar Közlöny
Issue: MK-2011-60 (Year: 2011, Number: 60)
Era: contemporary
Section: (1) A 20/03/01/00 FAO intézmények finanszírozása elõirányzatból a 203/2007. (VII. 31.) Korm. rendelettel kihirdetett a
Paragraph Index: 639

(1) A 20/03/01/00 FAO intézmények finanszírozása elõirányzatból a 203/2007. (VII. 31.) Korm. rendelettel kihirdetett a Magyar Köztársaság Kormánya és az Egyesült Nemzetek Élelmezési és Mezõgazdasági Szervezete (a továbbiakban: FAO) között a FAO Európai és Közép-Ázsiai Regionális Hivatala, a FAO Közép- és Kelet-Európai Alregionális Hivatala, valamint a Közös Szolgáltató Központ felállításáról szóló megállapodásban rögzített feladatok végrehajtása támogatható. Ezek a feladatok a FAO által Budapestre költöztetett intézmények fenntartása, mûködtetése, a magyar fél által vállalt tisztségviselõi létszám bérének és járulékának biztosítása, ötéves idõszakon belül a kevésbé fejlett országból származó diákok részére ösztöndíj biztosítása a magyar agráregyetemeken való tanulmányaikhoz, valamint projektfinanszírozás az élelmiszerbiztonságot, fenntartható vidékfejlesztést és a Milleneumi Fejlesztési Célok elérését szolgáló fejlesztések vonatkozásában.

Source: https://magyarkozlony.hu/hivatalos-lapok/2a2ea586894cb346b3620425369c3dd93c6a8178/dokumentumok/5b050b17063b3e39dca5f81cd60b6e91c34375e5/letoltes